Komission asetus (ETY) N:o 2225/93, annettu 27 päivänä heinäkuuta 1993, väliaikaisessa valmisteverottomuusjärjestelmässä liikkuvien valmisteveronalaisten tuotteiden hallinnollisesta saateasiakirjasta annetun asetuksen (ETY) N:o 2719/92 muuttamisesta



Virallinen lehti nro L 198 , 07/08/1993 s. 0005 - 0015

Suomenk. erityispainos Alue 9 Nide 2 s. 0132

Ruotsink. erityispainos Alue 9 Nide 2 s. 0132



KOMISSION ASETUS (ETY) N:o 2225/93, annettu 27 päivänä heinäkuuta 1993, väliaikaisessa valmisteverottomuusjärjestelmässä liikkuvien valmisteveronalaisten tuotteiden hallinnollisesta saateasiakirjasta annetun asetuksen (ETY) N:o 2719/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY (), sellaisena kuin se on muutettuna direktiivillä 92/108/ETY (), ja erityisesti sen 15 artiklan 5 kohdan ja 18 artiklan 1 kohdan, ottaa huomioon valmisteverokomitean lausunnon, sekä katsoo, että direktiivin 92/12/ETY 15 artiklan uudessa 5 kohdassa säädetään, että valtuutettu varastonpitäjä lähettäjänä tai tämän edustaja voi tuotteiden kuljetuksen aikana valita toisen luovutuspaikan ilman toimivaltaisten viranomaisten myöntämää erityistä lupaa; tämä olisi otettava huomioon saateasiakirjan muodon ja selventävien huomautusten osalta, siitä seikasta, että kaikki jäsenvaltiot antavat nyt valtuutetuille varastonpitäjilleen ja rekisteröidyille elinkeinonharjoittajilleen valmisteveronumeron, aiheutuu, että tämän valmisteveronumeron merkitseminen saateasiakirjaan on pakollista; näin ollen lähettäjän ja vastaanottajan arvonlisäverotunnistetta ei enää tarvitse merkitä saateasiakirjaan, rekisteröimättömiä elinkeinonharjoittajia lukuunottamatta, olisi yksinkertaistettava ja helpotettava menettelyä automaattisella tai elektronisella tietojenkäsittelymenetelmällä laadittujen saateasiakirjojen osalta; jäsenvaltiot olisi valtuutettava myöntämään lähettäjälle tietyin edellytyksin luvan olla allekirjoittamatta näitä asiakirjoja, ja tästä syystä olisi muutettava komission asetusta (ETY) N:o 2719/92 (), ON ANTANUT TÄMÄN ASETUKSEN: 1 artikla Muutetaan komission asetusta (ETY) N:o 2719/92 seuraavasti. 1) Korvataan 1 artikla seuraavalla: "1 artikla Liitteessä I esitettyä mallia on käytettävä hallinnollisena saateasiakirjana väliaikaisessa valmisteverottomuusjärjestelmässä liikkuvien, direktiivin 92/12/ETY 3 artiklan 1 kohdan mukaisten, valmisteveron alaisten tuotteiden osalta edellyttäen, että kyseisen asiakirjan 1 kappaleen kääntöpuolella olevia ohjeita noudatetaan." 2) Lisätään 2 artiklan 2 kohtaan seuraava teksti: "Asiakirjaan on tehtävä näkyvällä tavalla seuraava merkintä: "Väliaikaisessa valmisteverottomuusjärjestelmässä liikkuvien tuotteiden hallinnollinen saateasiakirja."" 3) Lisätään 2 a artikla seuraavasti: "2 a artikla 1. Jos saateasiakirja laaditaan elektronisella tai automaattisella tietojenkäsittelymenetelmällä, toimivaltaiset viranomaiset voivat antaa lähettäjälle luvan olla allekirjoittamatta asiakirjaa ja korvata allekirjoituksen liitteessä II esitetyllä erikoisleimalla. Tämä lupa voidaan antaa, jos lähettäjä on ennakolta antanut viranomaisille kirjallisen sitoumuksen, että hän on vastuuvelvollinen valmisteveron alaisten tuotteiden liikkumisesta erikoisleimalla varustetulla saateasiakirjalla väliaikaisessa valmisteverottomuusjärjestelmässä yhteisön sisällä. 2. Edellä 1 kohdan mukaisesti laaditun saateasiakirjan 24 kohdan lähettäjän allekirjoitukselle varattuun osaan on tehtävä jokin seuraavista merkinnöistä: - Dispensa de firma - Fritaget for underskrift - Freistellung von der Unterschriftsleistung - Äåí áðáéôåßôáé õðïãñáöÞ - Signature waived - Dispense de signature - Dispensa dalla firma - Van ondertekening vrijgesteld - Dispensa a assinatura. 3. Edellä 1 kohdassa tarkoitettu erikoisleima sijoitetaan hallinnollisen saateasiakirjan A kohdan oikeaan yläkulmaan tai, näkyvällä tavalla, kaupallisen asiakirjan vastaavaan kohtaan. Lähettäjälle voidaan myös antaa lupa painattaa erikoisleima etukäteen." 4) Korvataan liite tämän asetuksen liitteillä I ja II. 2 artikla Liitteessä I esitetyllä uudella lomakkeella korvattavan lomakkeen nykyinen varasto voidaan käyttää loppuun. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1993. Komission puolesta Christiane SCRIVENER Komission jäsen () EYVL N:o L 76, 23.3.1992, s. 1 () EYVL N:o L 390, 31.12.1992, s. 124 () EYVL N:o L 276, 19.9.1992, s. 1 LIITE 1 >KAAVION ALKU> "LIITE EUROOPAN TALOUSYHTEISÖ VALMISTEVERON ALAISET TUOTTEET HALLINNOLLINEN SAATEASIAKIRJA >KAAVION LOOPU> >KAAVION ALKU> EUROOPAN TALOUSYHTEISÖ VALMISTEVERON ALAISET TUOTTEET HALLINNOLLINEN SAATEASIAKIRJA >KAAVION LOOPU> >KAAVION ALKU> EUROOPAN TALOUSYHTEISÖ VALMISTEVERON ALAISET TUOTTEET HALLINNOLLINEN SAATEASIAKIRJA >KAAVION LOOPU> >KAAVION ALKU> EUROOPAN TALOUSYHTEISÖ VALMISTEVERON ALAISET TUOTTEET HALLINNOLLINEN SAATEASIAKIRJA >KAAVION LOOPU> LIITE II >KAAVION ALKU> >KAAVION LOOPU>